b'\n_START_ARTICLE_\nResident Evil 6\n_START_SECTION_\nSiu\xc5\xbeetas\n_START_PARAGRAPH_\nVeiksmas prasideda 2012\xc2\xa0m. D\xc5\xbeeikas Miuleris yra buvusio piktaval\xc4\x97s korporacijos \xe2\x80\x9eUmbrella\xe2\x80\x9c agento Alberto Veskerio (\xc5\xbeuv\xc4\x99s \xc5\xbeaidime \xe2\x80\x9eResident Evil 5\xe2\x80\x9c) s\xc5\xabnus, kuris paveld\xc4\x97jo t\xc4\x97vo atsparum\xc4\x85 virusin\xc4\x97ms genetin\xc4\x97ms mutacijoms. \xc5\xa0eri Birkin yra pasiun\xc4\x8diama nacionalinio saugumo patar\xc4\x97jo Dereko Klifordo Simonso, kad i\xc5\xa1vest\xc5\xb3 j\xc4\xaf i\xc5\xa1 Edonijos miesto, ka\xc5\xbekur fikcin\xc4\x97je Piet\xc5\xb3 slav\xc5\xb3 valstyb\xc4\x97je, kurioje vyksta pilietinis karas ir naudojami bioteroristiniai ginklai. Mieste vienu metu kovoja antibioteroristin\xc4\x97s organizacijos B.S.A.A. kovos grup\xc4\x97, vadovaujama Chriso Redfyldo. Kovos metu \xc5\xa0eri ir D\xc5\xbeeikas yra pagrobiami bioteroristin\xc4\x97s organizacijos, pasivadinusios \xe2\x80\x9eNeo Umbrella\xe2\x80\x9c, agent\xc4\x97s Ados Vong, o Chriso grup\xc4\x97 paver\xc4\x8diami mutantais, i\xc5\xa1skyrus pat\xc4\xaf Chris\xc4\x85 ir jo pad\xc4\x97j\xc4\x97j\xc4\x85 Pirs\xc4\x85._NEWLINE_Veiksmas nusikelia \xc4\xaf 2013\xc2\xa0m., kai JAV prezidentas siekia prane\xc5\xa1ti pasauliui apie katastrof\xc4\x85 Rak\xc5\xabno mieste (\xe2\x80\x9eResident Evil\xe2\x80\x9c pirm\xc5\xb3j\xc5\xb3 \xc5\xbeaidim\xc5\xb3 \xc4\xafvykiai). Besirengiant prane\xc5\xa1imui JAV fikciniame Tol Oukso mieste \xc4\xafvyksta C viruso prover\xc5\xbeis. Juo apsikre\xc4\x8dia prezidentas, kur\xc4\xaf priverstas nu\xc5\xa1auti Leonas Skotas Kenedis, lydimas agent\xc4\x97s Elenos Harper. Jie po to ie\xc5\xa1ko nacionalinio saugumo patar\xc4\x97jo D. K. Simonso, kuris pagrob\xc4\x97 Elenos seser\xc4\xaf ir yra sp\xc4\x97jamas bioteroristinio i\xc5\xa1puolio organizatorius. Visi herojai, kovoje d\xc4\x97l savo sieki\xc5\xb3, susitinka Kinijos Lan\xc5\xa1iano mieste, kur v\xc4\x97l turi sutrukdyti pragai\xc5\xa1tingo viruso paplitimui pasaulyje \xe2\x80\xa6'